[pic] | AZ EURÓPAI KÖZÖSSÉGEK BIZOTTSÁGA |

Brüsszel, 8.9.2009

COM(2009) 438 végleges

2009/0119 (CNS)

Javaslat:

A TANÁCS HATÁROZATA

„A Nemzetközi Energiahatékonysági Együttműködési Partnerség (IPEEC) feladatmeghatározásának” és „A Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadására vonatkozó jegyzőkönyvnek” az Európai Közösség általi aláírásáról

INDOKOLÁS

A Bizottság az integrált energiaügyi és éghajlatváltozási politika fontos elemeként nemzetközi szinten is kezdeményezte az energiahatékonyság ügyének előmozdítását. A Bizottság, a G8 tagjai, Kína, India és Dél-Korea 2008 júniusában Aomoriban (Japán) nyilatkozatot fogadtak el, s ebben megállapodtak, hogy létrehozzák a Nemzetközi Energiahatékonysági Együttműködési Partnerséget. Ez magas szintű fórumul hivatott szolgálni „az energiahatékonyságot megbízhatóan növelő gyakorlatok elterjedését sürgető közös erőfeszítések fokozásához és összehangolásához”. Az IPEEC színteret nyújt a tárgyaláshoz, a konzultációhoz és az információcseréhez.

Az IPEEC feladatmeghatározását (a továbbiakban: a feladatmeghatározás) május 24-én, Rómában írták alá a G8 tagjai, Kína, Dél-Korea, Brazília és Mexikó. A feladatmeghatározást India az éppen folyamatban lévő kormányváltás miatt nem írta alá.

A feladatmeghatározás leírja az IPEEC együttműködési tevékenységeit, megállapítja szervezeti felépítését, rögzíti az esetleges új tagokra vonatkozó kritériumokat, és általános – egyebek mellett a partnerség finanszírozására és a szellemi tulajdonhoz fűződő jogokra vonatkozó – rendelkezéseket foglal magában.

A feladatmeghatározás 4.2. cikke értelmében az IPEEC tagsága további országokkal és kormányközi szervezetekkel bővülhet. Az IPEEC-beli tagságnak feltétele a feladatmeghatározás aláírása. A Közösségnek érdemes képviseltetnie magát a partnerségben, mivel sokban hivatott hozzájárulni azokhoz a vitákhoz, konzultációkhoz és információcserékhez, amelyeknek a partnerség helyt ad. Fontos, hogy erre összehangoltan kerüljön sor, hiszen a feladatmeghatározásban előírt kötelezettségek némelyike érinti vagy érintheti a közösségi jog környezeti és energiaügyi vonatkozású rendelkezéseit, és ezáltal kihathat a Közösség hatáskörére is. A közösségi álláspontok szükség szerinti megfelelő összehangolása érdekében magatartási kódexet kell elfogadni.

A feladatmeghatározás az EK-Szerződés 300. cikkének hatálya alá tartozó nemzetközi megállapodás.

A csatlakozáshoz nincs szükség tárgyalásra, mivel a feladatmeghatározást már 12 állam aláírta. A Közösség tehát olyan tanácsi határozattal csatlakozhat a feladatmeghatározáshoz, amely kijelöli a feladatmeghatározásnak az Európai Közösség nevében történő aláírására felhatalmazott személyt.

A Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadásáról jegyzőkönyvet (a továbbiakban: a jegyzőkönyv) írt alá egyrészről 2009. május 24-én hét G8-tag, Dél-Korea, Brazília és Mexikó, és másrészről 2009. június 18-án a Nemzetközi Energiaügynökség (IEA). A G8 nyolcadik tagja, Franciaország 2009. június 22-én írta alá a jegyzőkönyvet.

A jegyzőkönyv az IPEEC tagjai és az IEA között létrejövő nemzetközi megállapodás, és tartalmazza a titkárság megszervezésére vonatkozó rendelkezéseket; a titkárságnak az IEA ad otthont. A jegyzőkönyv rendelkezik a titkárság személyzetéről és a munkaerő-felvételről, valamint a finanszírozást és a költségvetési eljárást érintő kérdésekről. Ez a nemzetközi megállapodás az EK-Szerződés 300. cikkének hatálya alá tartozik.

A jegyzőkönyv 16. pontja értelmében minden, az IPEEC-ben taggá válni kívánó kormányközi szervezetet fel kell kérni a jegyzőkönyv aláírására, és a jegyzőkönyv alkalmazásában taggá kell nyilvánítani. Mivel a Közösség az IPEEC tagjává kíván válni – a Bizottság ehhez ezúton kéri a Tanács hozzájárulását –, a Tanácsnak indokolt felhatalmazást adnia a jegyzőkönyvnek a Közösség nevében történő aláírására.

A csatlakozáshoz nincs szükség tárgyalásra, mivel a jegyzőkönyvet már aláírta 12 állam és az IEA. A Közösség tehát olyan tanácsi határozattal csatlakozhat a jegyzőkönyvhöz, amely kijelöli a jegyzőkönyvnek a Közösség nevében történő aláírására felhatalmazott személyt.

Ez a javaslat a feladatmeghatározás és a jegyzőkönyv aláírására egyaránt vonatkozik.

1.1. Költségvetés

A feladatmeghatározás 5. szakaszával összhangban a partnerség költségvetését a tagok önkéntes hozzájárulásai fedezik. A Közösség hozzájárulása 2009-ben 400 000 EUR, azután pedig minden évben 60 000 EUR lesz. Ehhez a javaslathoz pénzügyi kimutatás tartozik.

2009/0119 (CNS)

Javaslat:

A TANÁCS HATÁROZATA

„A Nemzetközi Energiahatékonysági Együttműködési Partnerség (IPEEC) feladatmeghatározásának” és „A Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadására vonatkozó jegyzőkönyvnek” az Európai Közösség általi aláírásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 175. cikke (1) bekezdésére, valamint 300. cikke (2) bekezdésének első albekezdésére és (3) bekezdésének első albekezdésére,

tekintettel a Bizottság javaslatára,

tekintettel az Európai Parlament véleményére,

mivel:

(1) Az Európai Bizottság kezdeményezésére 2008 júniusában a G8 tagjai, Dél-Korea, India és Kína, valamint a Bizottság úgy döntöttek, hogy az energiahatékonyságot nagymértékben fokozó intézkedések végrehajtásának megkönnyítése céljából létrehozzák a Nemzetközi Energiahatékonysági Együttműködési Partnerséget (IPEEC). Az IPEEC fórumot biztosít a tárgyaláshoz, a konzultációhoz és az információcseréhez. Az IPEEC nyitva áll más országok és kormányközi szervezetek számára is.

(2) 2009. május 24-én Rómában tizenkét állam – köztük az Európai Közösség négy tagállama – aláírta a Nemzetközi Energiahatékonysági Együttműködési Partnerség feladatmeghatározását (a továbbiakban: a feladatmeghatározás).

(3) A feladatmeghatározás részletezi az IPEEC együttműködési tevékenységeit, rögzíti szervezeti felépítését, meghatározza az esetleges új tagokra vonatkozó kritériumokat, és általános – egyebek mellett a partnerség finanszírozására és a szellemi tulajdonhoz fűződő jogokra vonatkozó – rendelkezéseket foglal magában.

(4) A feladatmeghatározás 4.2. cikke értelmében az IPEEC nyitva áll a kormányközi szervezetek előtt, és a tagságnak feltétele a feladatmeghatározás aláírása.

(5) A feladatmeghatározás hatálya alá tartozó területeken a Közösség és a tagállamok egyaránt rendelkeznek hatáskörökkel. Ezért szükség van olyan rendelkezésekre, amelyek ezekkel a hatáskörökkel összhangban, különösen a környezet és az energia vonatkozásában, lehetővé teszik egységes álláspontok kialakítását.

(6) Az IPEEC igazgatási feladatainak ellátása titkárság létrehozásával szervezhető meg legjobban. 2009. május 24-én, illetve június 22-én tizenkét állam, köztük az Európai Közösség négy tagállama Rómában aláírta a Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadására vonatkozó jegyzőkönyvet (a továbbiakban: a jegyzőkönyv). A jegyzőkönyvet 2009. június 18-án az IEA is aláírta.

(7) A jegyzőkönyv meghatározza a titkárság szervezésének általános elveit, és rendelkezéseket tartalmaz a titkárság személyzetére és a munkaerő-felvételre, valamint a finanszírozást és a költségvetési eljárást érintő kérdésekre vonatkozóan.

(8) A jegyzőkönyv 16. cikke értelmében minden, az IPEEC tagjává válni kívánó kormányközi szervezetet felkérnek a jegyzőkönyv aláírására.

(9) Az Európai Közösségnek helyénvaló aláírnia a feladatmeghatározást és a jegyzőkönyvet.

(10) Az Európai Közösségnek indokolt hozzájárulást fizetnie az IPEEC igazgatási kiadásainak fedezésére,

A KÖVETKEZŐKÉPPEN HATÁROZOTT:

1. cikk

(1) A Tanács a Nemzetközi Energiahatékonysági Együttműködési Partnerségnek e határozathoz I. mellékletként csatolt feladatmeghatározását az Európai Közösség nevében jóváhagyja.

(2) A Tanács a Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadására vonatkozó, e határozathoz II. mellékletként csatolt jegyzőkönyvet az Európai Közösség nevében jóváhagyja.

2. cikk

A Tanács elnöke felhatalmazást kap, hogy kijelölje azt az egy vagy több személyt, aki az Európai Közösség nevében jogosult aláírással kinyilvánítani, hogy a Közösség magára nézve kötelezőnek elfogadja:

– a Nemzetközi Energiahatékonysági Együttműködési Partnerség (IPEEC) feladatmeghatározását, valamint

– a Nemzetközi Energiahatékonysági Együttműködési Partnerség titkárságának a Nemzetközi Energiaügynökség általi befogadására vonatkozó jegyzőkönyvet.

3. cikk

A tagállamok és a Bizottság betartják a III. mellékletben meghatározott magatartási kódexet.

Kelt Brüsszelben, […]-án/-én.

a Tanács részéről

az elnök

III. MELLÉKLET

Magatartási kódex

1. A magatartási kódex minden olyan találkozóra vonatkozik, amelyre a Nemzetközi Energiahatékonysági Együttműködési Partnerség keretében, a feladatmeghatározás végrehajtásával összefüggésben sor kerül.

2. A tagállamok hatáskörébe tartozó ügyek kapcsán az elnökség – saját kezdeményezésre, illetőleg a Bizottság vagy egy tagállam kérésére, összehangolt álláspontok kialakítása céljából – minden, az 1. pont szerinti találkozó előtt, alatt vagy után egyeztető üléseket hív össze az uniós tagállamok küldöttségeinek részvételével. Az álláspontok tervezetét az ülések előtt el kell juttatni a tagállamoknak. Ezeket az összehangolt álláspontokat a tagállamok nyilvánítják ki.

3. A megosztott hatáskörbe tartozó ügyekben, így különösen:

- az energiahatékonysági politikát érintő, európai uniós rendelkezésekkel szabályozott kérdések,

- a más szervezetekkel fenntartott kapcsolatok,

- a feladatmeghatározás módosítása,

- az IPEEC munkaprogramja, az eljárási szabályzat és a pénzügyi szabályok, valamint az éves jelentés

tárgyában a Bizottság az uniós tagállamok küldöttségeinek részvételével, a közösségi álláspontok kialakítása érdekében az 1. pont szerinti találkozók előtt, alatt vagy után egyeztető üléseket hívhat össze. Az álláspontok tervezetét az ülések előtt el kell juttatni a tagállamoknak. A szóban forgó ügyekről kialakított közösségi álláspontokat a Bizottság nyilvánítja ki a Közösség nevében.

4. A felek megállapodhatnak úgy, hogy közösségi küldöttség hiányában a 3. pont hatálya alá tartozó ügyekről kialakított közösségi álláspontot a tagállamok nyilvánítják ki.

5. A Bizottság és a tagállamok – helyszíni egyeztető ülések révén is – szorosan együttműködnek annak érdekében, hogy egységes álláspontot alakítsanak ki.

6. Ha a 3. pont szerinti ügyek valamelyikében nem sikerül megállapodásra jutni, az ügyet indokolatlan késedelem nélkül a Tanács energetikai munkacsoportja vagy az Állandó Képviselők Bizottsága elé kell vinni.

PÉNZÜGYI KIMUTATÁS

1. A JAVASLAT CÍME:

Önkéntes hozzájárulás a Nemzetközi Energiahatékonysági Együttműködési Partnerség (IPEEC) részére.

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

Érintett szakpolitikai terület(ek) és kapcsolódó tevékenység(ek):

Energiaügy és közlekedés

0604 Hagyományos és megújuló energiák

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA-tételek]), beleértve a következő megnevezéseket:

060406 Versenyképességi és innovációs keretprogram – Intelligens energia – Európa program

3.2. A fellépés és a pénzügyi kihatás időtartama:

2009-ben 400 000 EUR, majd évente 60 000 EUR.

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi keret fejezete |

060406 | nem kötelező | diff.[1] | NEM | IGEN | IGEN | 1a. |

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

millió EUR (három tizedesjegyig)

Kiadás típusa | Szakasz száma | n. év | n+1 | n+2 | n+3 | n+4 | n+5 és későbbi évek | Összesen |

Működési kiadások[2] |

Kötelezettségvállalási előirányzatok | 8.1. | a | 0,400 | 0,060 | 0,060 | 0,060 | 0,060 | évi 0,060 |

Kifizetési előirányzatok | b | 0,400 | 0,060 | 0,060 | 0,060 | 0,060 | évi 0,060 |

A referenciaösszegbe beletartozó igazgatási kiadások[3] |

Technikai és igazgatási segítségnyújtás (NDE) | 8.2.4. | c | X | x | x | x | x | X | x |

TELJES REFERENCIAÖSSZEG |

Kötelezettségvállalási előirányzatok | a+c | 0,400 | 0,060 | 0,060 | 0,060 | 0,060 | évi 0,060 |

Kifizetési előirányzatok | b+c | 0,400 | 0,060 | 0,060 | 0,060 | 0,060 | évi 0,060 |

A referenciaösszegbe bele nem tartozó igazgatási kiadások[4] |

Személyi és kapcsolódó kiadások (NDE) | 8.2.5. | d | 0,040 | 0,040 | 0,040 | 0,040 | 0,040 | évi 0,040 |

A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e | 0,003 | 0,010 | 0,010 | 0,010 | 0,010 | évi 0,010 |

A fellépés indikatív összköltsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | 0,443 | 0,110 | 0,110 | 0,110 | 0,110 | évi 0,110 |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | 0,443 | 0,110 | 0,110 | 0,110 | 0,110 | évi 0,110 |

A társfinanszírozás részletezése

Jelenlegi becslés szerint az IPEEC 2009-ben összesen 1,2 millió EUR költséget jelent. A Bizottság 2009-re 400 000 EUR összegű hozzájárulást különített el az „Intelligens energia – Európa” program terhére. Ésszerű becslés szerint a következő években az IPEEC 2,5 millió EUR éves összköltséggel fog járni. Azzal számolva, hogy az IPEEC a következő években körülbelül 40 tagú lesz, évente 60 000 EUR összegű hozzájárulást helyénvaló előirányozni.

millió EUR (három tizedesjegyig)

Társfinanszírozó szerv | n. év | n+1 | n+2 | n+3 | n+4 | n+5 és későbbi évek | Összesen |

Uniós tagállamok (egyelőre négyen IPEEC-tagok, idővel többen lehetnek) | f | 0,4 | 1,14 | 1,14 | 1,14 | 1,14 | évi 1,14 |

EU-n kívüli országok (egyelőre nyolcan IPEEC-tagok, idővel többen lehetnek) | f | 0,4 | 1,25 | 1,25 | 1,25 | 1,25 | évi 1,25 |

TELJES KÖTELEZETTSÉGVÁLLALÁSI ELŐIRÁNYZAT társfinanszírozással együtt | a+c+d+e+f | 1,243 | 2,5 | 2,5 | 2,5 | 2,5 | évi 2,5 |

4.1.2. A pénzügyi programozással való összeegyeztethetőség

( A javaslat összeegyeztethető a jelenlegi pénzügyi programozással.

( A javaslat miatt a pénzügyi keret vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[5] rendelkezéseinek alkalmazására (azaz a rugalmassági eszköz alkalmazására vagy a pénzügyi keret módosítására).

4.1.3. A bevételre gyakorolt pénzügyi hatás

( A javaslatnak nincs hatása a bevételre

( A javaslatnak van pénzügyi hatása – a bevételre gyakorolt hatása a következő:

millió EUR (egy tizedesjegyig)

A fellépést megelőzően [n-1 év] | A fellépés után |

A személyi állomány teljes létszáma | 0,4 | 0,4 | 0,4 | 0,4 | 0,4 | évi 0,4 |

5. JELLEMZŐK ÉS CÉLKITŰZÉSEK

5.1. Rövid vagy hosszú távon megvalósítandó célkitűzések

Az IPEEC fő célja az energiahatékonyság és az energiamegtakarítás előmozdításában való élénk és termékeny nemzetközi együttműködés támogatása.

5.2. A közösségi részvételből adódó hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

Tagsága révén a Bizottságnak jobb és közvetlenebb hozzáférése nyílik az EU-n belül és a világban zajló energiahatékonysági tevékenységeket érintő információkhoz. Ez általában előnyös a politikai döntéshozatal szempontjából, és nyomon követhetőbbé teszi a tagállamok haladását a 2020-ra kitűzött energiahatékonysági célkitűzésük felé.

A Közösség továbbá az energiahatékonysági politika számos vonatkozásában a tagállamokkal megosztott hatáskörrel rendelkezik. Ezért a Közösségnek az IPEEC keretein belül összehangoltan helyénvaló fellépnie. A javaslat tehát azt szorgalmazza, hogy a Közösség váljon az IPEEC tagjává; ez önkéntes pénzügyi hozzájárulás befizetésével jár.

5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében

Az IPEEC fő célja az energiahatékonyságban nagy előrelépést jelentő cselekvések megkönnyítése. Ezek közé tartozik:

- az IPEEC-tagok által már megkezdett, az energiahatékonyság előmozdítására irányuló munka támogatása, valamint információcsere az energiahatékonyság jelentős növelésére alkalmas ágazati és ágazatközi intézkedésekről,

- az energiahatékonyság szempontjából kulcsfontosságú technológiák közös kutatásának és fejlesztésének segítése különösen a fejlődő országokban való alkalmazásuk céljából,

- az energiahatékonyság fokozásához hozzájáruló, az energiával kapcsolatos termékek és szolgáltatások elterjedésének megkönnyítése.

Eredmények:

Az ismeretek és a legjobb gyakorlatok terjesztése azáltal, hogy a Közösség a megosztott hatáskörbe tartozó ügyekről kialakított összehangolt álláspontokkal összhangban részt vesz az IPEEC munkájában.

Mutatók:

- az IPEEC munkájának közvetlen eredményeképpen energiahatékonysági fellépéseket/intézkedéseket elfogadó IPEEC-tagok száma;

- az IPEEC munkájának eredményeképpen végrehajtott új intézkedések száma;

- az érdemi kérdésekről az IPEEC keretében elfogadott közösségi összehangolt álláspontok részaránya.

5.4. Végrehajtási módszer (indikatív)

( Centralizált irányítás

( közvetlenül a Bizottság által

( közvetetten, a következőknek történő hatáskör-átruházással:

( végrehajtó ügynökségek

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel közös irányítás (nevezze meg)

Megjegyzések:

6. FELÜGYELET ÉS ÉRTÉKELÉS

6.1. Felügyeleti rendszer

Nem alkalmazandó.

6.2. Értékelés

6.2.1. Előzetes értékelés

Nem alkalmazandó.

6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága)

Nincs javasolt intézkedés.

6.2.3. A későbbi értékelések feltételei és gyakorisága

Öt év elteltével, ha az IPEEC sikerének és támogatottságának elmaradására utaló jelek mutatkoznak.

7. Csalás elleni intézkedések

Nem merül fel.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok, millió EUR (három tizedesjegyig)

n. év | n+1. év | n+2. év | n+3. év | n+4. év | n+5. év |

Tisztviselők vagy ideiglenes alkalmazottak[8] (XX 01 01.) | A*/AD | 0,222 | 0,222 | 0,222 | 0,222 | 0,222 | 0,222 |

B*, C*/AST |

A(z) XX 01 02. jogcímcsoportból finanszírozott állomány[9] | 0,178 | 0,178 | 0,178 | 0,178 | 0,178 | 0,178 |

A(z) XX 01 04/05. jogcímcsoportból finanszírozott egyéb állomány[10] |

ÖSSZESEN | 0,4 | 0,4 | 0,4 | 0,4 | 0,4 | 0,4 |

8.2.2. A fellépés keretében felmerülő feladatok leírása

- Az IPEEC tevékenységeinek nyomon követése

- Hozzájárulás a munkaprogramhoz

- A tagállamokkal lefolytatott egyeztető ülések összehívása, előkészítése és utókövetése

8.2.3. A Személyzeti szabályzat hatálya alá tartozó személyi állomány eredete

( A felváltandó vagy meghosszabbítandó program irányításához jelenleg hozzárendelt álláshelyek

( Az n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának a keretében igénylendő álláshelyek

( Az érintett szolgálat állományán belül átcsoportosítandó álláshelyek (belső átcsoportosítás)

( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek

8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások)

millió EUR (három tizedesjegyig)

Költségvetési tétel (szám és megnevezés) | n. év | n+1. év | n+2. év | n+3. év | n+4. év | n+5 és későbbi évek | ÖSSZESEN |

Egyéb technikai és igazgatási segítségnyújtás |

– belső |

– külső |

Technikai és igazgatási segítségnyújtás összesen |

8.2.5. A referenciaösszegbe bele nem tartozó személyi és kapcsolódó költségek

millió EUR (három tizedesjegyig)

A személyi állomány típusa | n. év | n+1. év | n+2. év | n+3. év | n+4. év | n+5 és későbbi évek |

Tisztviselők és ideiglenes alkalmazottak (XX 01 01.) | 0,027 | 0,027 | 0,027 | 0,027 | 0,027 | évi 0,027 |

A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) | 0,013 | 0,013 | 0,013 | 0,013 | 0,013 | évi 0,013 |

A (referenciaösszegbe bele NEM tartozó) személyi és kapcsolódó költségek összesen | 0,040 | 0,040 | 0,040 | 0,040 | 0,040 | évi 0,040 |

Számítás – Tisztviselők és ideiglenes alkalmazottak |

Több éven át tartó munkáról lévén szó, a költségeket a Bizottság szakreferenseinek átlagos költsége alapján határoztuk meg 0,4 fte (teljes munkaidős egyenérték) × (122 × 5/9) + 0,4 fte × (73 × 3/9) + 0,4 fte × (64 × 1/9) = 40 000 EUR Számítás – A(z) XX 01 02. jogcímcsoportból finanszírozott személyi állomány Lásd a lenti táblázatot. |

8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) |

n. év | n+1. év | n+2. év | n+3. év | n+4. év | n+5 és későbbi évek | ÖSSZESEN |

XX 01 02 11 01. – Kiküldetések | 0,003 | 0,010 | 0,010 | 0,010 | 0,010 | évi 0,010 |

XX 01 02 11 02. – Ülések és konferenciák |

XX 01 02 11 03. – Bizottságok[11] |

XX 01 02 11 04. – Tanulmányok és konzultációk |

XX 01 02 11 05. – Információs rendszerek |

2. Egyéb irányítási kiadások összesen (XX 01 02 11.) |

3. Egyéb igazgatási jellegű kiadások (a költségvetési tétel megadása mellett) |

A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen | 0,003 | 0,010 | 0,010 | 0,010 | 0,010 | évi 0,010 |

Számítás – A referenciaösszegbe bele nem tartozó egyéb igazgatási kiadások |

3 db, egyenként 1000 EUR kiadással járó kiküldetés (n. év) – 10 db, egyenként 1000 EUR kiadással járó kiküldetés = 10 000 EUR (minden további év) Ezek a költségek a titkárság állandó székhelyét kijelölő döntéstől függően módosulhatnak. |

[1] Differenciált előirányzatok.

[2] Olyan kiadások, amelyek nem tartoznak az érintett xx. cím xx 01. alcíme alá.

[3] A(z) xx. cím xx 01 04. jogcímcsoportja alá tartozó kiadások.

[4] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.

[5] Lásd az intézményközi megállapodás 19. és 24. pontját.

[6] Szükség esetén, azaz ha a fellépés időtartama hat évnél hosszabb, a táblázat további oszlopokkal bővíthető.

[7] Az 5.3. szakaszban leírtak szerint.

[8] Amelynek költségét NEM fedezi a referenciaösszeg

[9] Amelynek költségét NEM fedezi a referenciaösszeg

[10] Amelynek költségét tartalmazza a referenciaösszeg.

[11] Nevezze meg a bizottság típusát és azt a csoportot, amelyhez a bizottság tartozik.